title: Komisijas Īstenošanas regula (ES) 2018/949 (2018. gada 3. jūlijs), ar kuru groza Regulu (EK) Nr. 1235/2008, ar ko nosaka sīki izstrādātus īstenošanas noteikumus Padomes Regulai (EK) Nr. 834/2007 par bioloģisko produktu importēšanas kārtību no trešām valstīm (Dokuments attiecas uz EEZ.)

text:
               4.7.2018

               LV

               Eiropas Savienības Oficiālais Vēstnesis

               L 167/3

         KOMISIJAS ĪSTENOŠANAS REGULA (ES) 2018/949
   (2018. gada 3. jūlijs),
   ar kuru groza Regulu (EK) Nr. 1235/2008, ar ko nosaka sīki izstrādātus īstenošanas noteikumus Padomes Regulai (EK) Nr. 834/2007 par bioloģisko produktu importēšanas kārtību no trešām valstīm
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 28. jūnija Regulu (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (1) un jo īpaši tās 33. panta 2. un 3. punktu un 38. panta d) punktu,
   tā kā:

               (1)

               Komisijas Regulas (EK) Nr. 1235/2008 (2) III pielikumā ir to trešo valstu saraksts, kuru lauksaimniecības produktu bioloģiskās ražošanas sistēmas un kontroles pasākumi ir atzīti par līdzvērtīgiem Regulā (EK) Nr. 834/2007 noteiktajām sistēmām un pasākumiem.

               (2)

               Saskaņā ar Nolīgumu starp Eiropas Savienību un Čīles Republiku par bioloģisko produktu tirdzniecību, kas apstiprināts ar Padomes Lēmumu (ES) 2017/2307 (3), Savienība un Čīle piekrīt importēt to teritorijā minētā nolīguma pielikumā uzskaitītos produktus un laist tos tirgū kā bioloģiskus produktus ar noteikumu, ka minētie produkti atbilst otras puses normatīvajiem aktiem. Minētā nolīguma I pielikums aptver Čīles izcelsmes bioloģiskos produktus, attiecībā uz kuriem Savienība atzinusi līdzvērtību. Skaidrības labad Čīle būtu jāiekļauj Regulas (EK) Nr. 1235/2008 III pielikuma sarakstā.

               (3)

               Saskaņā ar Kostarikas sniegto informāciju tās kompetentā iestāde Kostarikas atzīto kontroles organizāciju sarakstā ir pievienojusi vienu jaunu kontroles organizāciju, proti, “Primus Auditing Operations de Costa Rica S.A”.

               (4)

               Saskaņā ar Šveices sniegto informāciju kontroles organizāciju “Institut für Marktökologie (IMO)” un “ProCert Safety AG” nosaukums ir mainījies, un tagad tās sauc attiecīgi “IMOswiss AG” un “ProCert AG”.

               (5)

               Saskaņā ar Tunisijas sniegto informāciju tās kompetentās iestādes nosaukums ir mainījies. Turklāt Tunisija ir informējusi Komisiju, ka tās kompetentā iestāde Tunisijas atzīto kontroles organizāciju sarakstā ir pievienojusi vienu jaunu kontroles organizāciju, proti, “CERES GmbH”, un ka kontroles organizācijas “Ecocert SA en Tunisie” nosaukums ir mainījies un tagad to sauc “Ecocert SA”. Kontroles organizācijas “Suolo e Salute” atzīšana ir tikusi atsaukta. Visbeidzot, kontroles organizācijām “Kiwa BCS Öko-Garantie GmbH” un “Institut national de la normalisation et de la propriété industrielle (INNORPI)” ir piešķirts jauns kods.

               (6)

               Saskaņā ar Dienvidkorejas sniegto informāciju kontroles organizācijām “OCK” un “Neo environmentally-friendly” ir jauna interneta adrese. Kontroles organizācijas “Ecocert” atzīšana ir tikusi atsaukta. Visbeidzot, Dienvidkorejas kompetentā iestāde ir atzinusi vēl četras kontroles organizācijas, kas būtu jāpievieno Regulas (EK) Nr. 1235/2008 III pielikuma sarakstā, proti, “Ecolivestock Association”, “Association for Agricultural Products Quality Evaluation”, “University Industry Liaison office of CNU” un “Eco Agriculture Institute Inc.”.

               (7)

               Regulas (EK) Nr. 1235/2008 IV pielikumā ir sniegts to kontroles iestāžu un kontroles organizāciju saraksts, kuras līdzvērtības pārbaudes nolūkos ir pilnvarotas trešās valstīs veikt kontroles un izdot sertifikātus.

               (8)

               Komisija ir saņēmusi un izskatījusi “Agreco R.F. Göderz GmbH” pieprasījumu grozīt tās specifikācijas. Pamatojoties uz saņemto informāciju, Komisija ir secinājusi, ka ir pamatoti “Agreco R.F. Göderz GmbH” B produktu kategorijā atzīt attiecībā uz visām trešām valstīm, attiecībā uz kurām tā ir atzīta citās produktu kategorijās, un atzīšanas ģeogrāfisko tvērumu D produktu kategorijā paplašināt tā, lai tajā ietilptu Kaboverde, Fidži, Irāna, Kambodža, bijusī Dienvidslāvijas Maķedonijas Republika, Zālamana Salas, Salvadora, Tonga un Samoa, un A produktu kategorijā – tā, lai tajā ietilptu Meksika un Urugvaja.

               (9)

               Komisija ir saņēmusi un izskatījusi “Bioagricert S.r.l” pieprasījumu grozīt tās specifikācijas. Pamatojoties uz saņemto informāciju, Komisija ir secinājusi, ka ir pamatoti “Bioagricert S.r.l” D produktu kategorijā atzīt attiecībā uz Indonēziju.

               (10)

               Komisija ir saņēmusi un izskatījusi “Biocert International Pvt Ltd” pieprasījumu iekļaut to Regulas (EK) Nr. 1235/2008 IV pielikuma sarakstā. Pamatojoties uz saņemto informāciju, Komisija ir secinājusi, ka ir pamatoti “Biocert International Pvt Ltd” D un E produktu kategorijā atzīt attiecībā uz Indiju un A un D produktu kategorijā – attiecībā uz Šrilanku.

               (11)

               Komisija ir saņēmusi un izskatījusi “Ecocert SA” pieprasījumu grozīt tās specifikācijas. Pamatojoties uz saņemto informāciju, Komisija ir secinājusi, ka ir pamatoti minētās organizācijas atzīšanas ģeogrāfisko tvērumu A un D produktu kategorijā paplašināt tā, lai tajā ietilptu Jaunkaledonija, B produktu kategorijā – tā, lai tajā ietilptu Armēnija, un E produktu kategorijā – tā, lai tajā ietilptu Togo.

               (12)

               “Ecoglobe” ir paziņojusi Komisijai par savas adreses un interneta adreses maiņu.

               (13)

               Komisija ir saņēmusi un izskatījusi “Ekoagros” pieprasījumu grozīt tās specifikācijas. Pamatojoties uz saņemto informāciju, Komisija ir secinājusi, ka ir pamatoti atzīšanu B un D produktu kategorijā paplašināt tā, lai tā attiektos uz Krieviju.

               (14)

               “NASAA Certified Organic Pty Ltd” ir paziņojusi Komisijai par savas interneta adreses maiņu.

               (15)

               Komisija ir saņēmusi un izskatījusi “OneCert International PVT Ltd” pieprasījumu grozīt tās specifikācijas. Pamatojoties uz saņemto informāciju, Komisija ir secinājusi, ka ir pamatoti minētās organizācijas atzīšanas ģeogrāfisko tvērumu A un D produktu kategorijā paplašināt tā, lai tajā ietilptu Benina, Indonēzija, Nigērija, Filipīnas un Togo.

               (16)

               “Organic Certifiers” ir informējusi Komisiju, ka tā ir izbeigusi sertifikācijas darbības visās trešās valstīs, attiecībā uz kurām tā bija atzīta. Tāpēc tā būtu jāsvītro no Regulas (EK) Nr. 1235/2008 IV pielikuma saraksta.

               (17)

               “ORSER” ir paziņojusi Komisijai par savas adreses maiņu.

               (18)

               Komisija ir saņēmusi un izskatījusi “Q-check” pieprasījumu iekļaut to Regulas (EK) Nr. 1235/2008 IV pielikuma sarakstā. Pamatojoties uz saņemto informāciju, Komisija ir secinājusi, ka ir pamatoti “Q-check” A un D produktu kategorijā atzīt attiecībā uz Albāniju, Ēģipti, Jordāniju, Kosovu, Libānu, Peru, Saūda Arābiju, Serbiju, Turciju un Apvienotajiem Arābu Emirātiem.

               (19)

               “Quality Partner” ir informējusi Komisiju, ka tā ir izbeigusi sertifikācijas darbības Indonēzijā, kas bija vienīgā trešā valsts, attiecībā uz kuru tā bija atzīta. Tāpēc tā būtu jāsvītro no Regulas (EK) Nr. 1235/2008 IV pielikuma saraksta.

               (20)

               “Soil Association Certification Limited” ir informējusi Komisiju, ka tā izbeigs sertifikācijas darbības Ēģiptē un Irānā. Tāpēc minētās valstis būtu jāsvītro no Regulas (EK) Nr. 1235/2008 IV pielikuma saraksta.

               (21)

               Komisija ir saņēmusi un izskatījusi “Valsts SIA “Sertifikācijas un testēšanas centrs”” pieprasījumu grozīt tās specifikācijas. Pamatojoties uz saņemto informāciju, Komisija ir secinājusi, ka ir pamatoti minētās organizācijas atzīšanas ģeogrāfisko tvērumu A produktu kategorijā paplašināt tā, lai tajā ietilptu Baltkrievija, un A un B produktu kategorijā – tā, lai tajā ietilptu Uzbekistāna.

               (22)

               Pēc Čīles iekļaušanas Regulas (EK) Nr. 1235/2008 III pielikumā būtu jānosaka, ka attiecīgās kontroles organizācijas, kas līdz šim bija atzītas A, D vai F kategorijas produktu importēšanai no Čīles, turpina būt atzītas attiecībā uz Čīli un minētajām produktu kategorijām, izņemot produktus, kas ietilpst tirdzniecības nolīguma darbības jomā.

               (23)

               Tāpēc Regulas (EK) Nr. 1235/2008 III un IV pielikums būtu attiecīgi jāgroza.

               (24)

               Šajā regulā paredzētie pasākumi ir saskaņā ar Bioloģiskās ražošanas komitejas atzinumu,

         IR PIEŅĒMUSI ŠO REGULU.
   1. pants
   Regulu (EK) Nr. 1235/2008 groza šādi:

               1)

               III pielikumu groza saskaņā ar šīs regulas I pielikumu;

               2)

               IV pielikumu groza saskaņā ar šīs regulas II pielikumu.

         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 3. jūlijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 189, 20.7.2007., 1. lpp.

      (2)  Komisijas 2008. gada 8. decembra Regula (EK) Nr. 1235/2008, ar ko nosaka sīki izstrādātus īstenošanas noteikumus Padomes Regulai (EK) Nr. 834/2007 par bioloģisko produktu importēšanas kārtību no trešām valstīm (OV L 334, 12.12.2008., 25. lpp.).

      (3)  Padomes 2017. gada 9. oktobra Lēmums (ES) 2017/2307 par to, lai noslēgtu Nolīgumu starp Eiropas Savienību un Čīles Republiku par bioloģisko produktu tirdzniecību (OV L 331, 14.12.2017., 1. lpp.).

      I PIELIKUMS
      Regulas (EK) Nr. 1235/2008 III pielikumu groza šādi:

                  1)

                  pēc ieraksta par Kanādu iekļauj šādu jaunu ierakstu:
                  “ČĪLE

                              1.

                              Produktu kategorijas:

                                          Produktu kategorija vai produkti

                                          Kategorijas apzīmējums kā IV pielikumā

                                          Ierobežojumi

                                          Nepārstrādāti augu produkti

                                          A

                                          Tikai nolīgumā uzskaitītie produkti

                                          Medus

                                          Tikai nolīgumā uzskaitītie produkti

                                          Pārstrādāti augu produkti izmantošanai pārtikā

                                          D

                                          Tikai nolīgumā uzskaitītie produkti

                                          Veģetatīvās pavairošanas materiāls un sēklas audzēšanai

                                          F

                                          Tikai nolīgumā uzskaitītie produkti

                              2.

                              Izcelsme: bioloģiski audzētas A un D kategorijas produktu sastāvdaļas, kas audzētas Čīlē vai tikušas importētas Čīlē:

                                          —

                                          no Savienības

                                          —

                                          vai no trešās valsts tādā režīmā, ko Savienība saskaņā ar Regulas (EK) Nr. 834/2007 33. panta 2. punktu ir atzinusi par līdzvērtīgu.

                              3.

                              Ražošanas standarts: 2006. gada 17. janvāra Likums Nr. 20.089, ar ko izveido valsts sertifikācijas sistēmu bioloģiskās lauksaimniecības produktiem.

                              4.

                              Kompetentā iestāde: Servicio Agricola y Ganadero (SAG), Lauksaimniecības ministrija, http://www.sag.cl/ambitos-de-accion/certificacion-de-productos-organicos

                              5.

                              Kontroles organizācijas:

                                          Kods

                                          Nosaukums

                                          Interneta adrese

                                          CL-BIO-001

                                          Ecocert Chile S.A.

                                          www.ecocert.cl

                                          CL-BIO-004

                                          ARGENCERT (Instituto Argentino para la Certificación y Promoción de productos)

                                          www.argencert.com.ar

                                          CL-BIO-005

                                          CERES – Certification of Environmental Standards GmbH

                                          http://www.ceres-cert.com/

                                          CL-BIO-010

                                          BIO CERTIFICADORA SERVICIOS LIMITADA

                                          www.bioaudita.cl

                              6.

                              Sertifikāta izdevējas organizācijas un iestādes: kā 5. punktā.

                              7.

                              Iekļaušanas ilgums: līdz 2020. gada 31. decembrim.”;

                  2)

                  ierakstā par Kostariku 5. punktā pievieno šādu rindu, kas attiecas uz kodu CR-BIO-007:

                              “CR-BIO-007

                              Primus Auditing Operations de Costa Rica S.A

                              www.primusauditingops.com”;

                  3)

                  ierakstā par Šveici 5. punktā rindas, kas attiecas uz kodiem CH-BIO-004 un CH-BIO-038, aizstāj ar šādām:

                              “CH-BIO-004

                              IMOswiss AG

                              www.imo.ch

                              CH-BIO-038

                              ProCert AG

                              https://www.procert.ch/”;

                  4)

                  ierakstā par Tunisiju 4. un 5. punktu aizstāj ar šādiem:

                              “4.

                              Kompetentā iestāde: Ministère de l'Agriculture, des Ressources Hydrauliques et de la Pêche, www.agriculture.tn un www.onagri.tn.

                              5.

                              Kontroles organizācijas:

                                          TN-BIO-001

                                          Ecocert SA

                                          www.ecocert.com

                                          TN-BIO-007

                                          Institut national de la normalisation et de la propriété industrielle (INNORPI)

                                          www.innorpi.tn

                                          TN-BIO-008

                                          CCPB Srl

                                          www.ccpb.it

                                          TN-BIO-009

                                          CERES GmbH

                                          www.ceres-cert.com

                                          TN-BIO-010

                                          Kiwa BCS Öko-Garantie GmbH

                                          www.kiwabcs.com”;

                  5)

                  ierakstā par Korejas Republiku 5. punktu groza šādi:

                              a)

                              rindas, kas attiecas uz kodiem KR-ORG-005 un KR-ORG-019, aizstāj ar šādām:

                                          “KR-ORG-005

                                          OCK

                                          http://www.greenock.co.kr/

                                          KR-ORG-019

                                          Neo environmentally-friendly

                                          http://neoefcc.modoo.at”;

                              b)

                              kodu KR-ORG-016 svītro;

                              c)

                              pievieno šādas rindas:

                                          “KR-ORG-025

                                          Ecolivestock Association

                                          http://www.ecolives.co.kr

                                          KR-ORG-026

                                          Association for Agricultural Products Quality Evaluation

                                          http://apqe.co.kr

                                          KR-ORG-027

                                          University Industry Liaison office of CNU

                                          http://sanhak.jnu.ac.kr/eng/

                                          KR-ORG-029

                                          Eco Agriculture Institute Inc.

                                          http://blog.daum.net/ifea2011”

      II PIELIKUMS
      Regulas (EK) Nr. 1235/2008 IV pielikumu groza šādi:

                  1)

                  ierakstā par “A CERT European Organization for Certification S.A.” 4. punktu aizstāj ar šādu:

                              “4.

                              Izņēmumi: pārejas perioda produkti un produkti, kas iekļauti III pielikumā.”;

                  2)

                  ierakstā par “Agreco R.F. Göderz GmbH” 3. punktu groza šādi:

                              a)

                              rindās, kas attiecas uz Meksiku un Urugvaju, A slejā pievieno krustiņu;

                              b)

                              rindās, kas attiecas uz Azerbaidžānu, Bosniju un Hercegovinu, Burkinafaso, Bolīviju, Kamerūnu, Kolumbiju, Kubu, Kaboverdi, Dominikānu, Ekvadoru, Ēģipti, Etiopiju, Fidži, Gruziju, Ganu, Gvatemalu, Hondurasu, Indonēziju, Irānu, Keniju, Kirgizstānu, Kambodžu, Kazahstānu, Šrilanku, Maroku, Moldovu, Melnkalni, Madagaskaru, bijušo Dienvidslāvijas Maķedonijas Republiku, Mali, Meksiku, Nigēriju, Nikaragvu, Nepālu, Peru, Papua-Jaungvineju, Filipīnām, Paragvaju, Serbiju, Krieviju, Zālamana Salām, Senegālu, Surinamu, Salvadoru, Togo, Taizemi, Turkmenistānu, Tongu, Tuvalu, Tanzāniju, Ukrainu, Ugandu, Urugvaju, Uzbekistānu, Venecuēlu, Vjetnamu, Samoa un Dienvidāfriku, B slejā pievieno krustiņu;

                              c)

                              rindās, kas attiecas uz Kaboverdi, Fidži, Irānu, Kambodžu, bijušo Dienvidslāvijas Maķedonijas Republiku, Zālamana Salām, Salvadoru, Tongu un Samoa, D slejā pievieno krustiņu;

                  3)

                  ierakstā par “Bioagricert S.r.l” 3. punkta rindā, kas attiecas uz Indonēziju, D slejā pievieno krustiņu;

                  4)

                  pēc ieraksta par “BIOcert Indonesia” iekļauj šādu jaunu ierakstu:
                  ““Biocert International Pvt Ltd”

                              1.

                              Adrese: 701 Pukhraj Corporate, Opposite Navlakha Bus Stop, Indore, 452001, India

                              2.

                              Interneta adrese: http://www.biocertinternational.com

                              3.

                              Attiecīgie kodi, trešās valstis un produktu kategorijas:

                                          Kods

                                          Trešā valsts

                                          Produktu kategorija

                                          A

                                          B

                                          C

                                          D

                                          E

                                          F

                                          IN-BIO-177

                                          Indija

                                          —

                                          —

                                          —

                                          x

                                          x

                                          —

                                          LK-BIO-177

                                          Šrilanka

                                          x

                                          —

                                          —

                                          x

                                          —

                                          —

                              4.

                              Izņēmumi: pārejas perioda produkti.

                              5.

                              Iekļaušanas ilgums: līdz 2021. gada 30. jūnijam.”;

                  5)

                  ierakstā par “CERES Certification of Environmental Standards GmbH” 4. punktu aizstāj ar šādu:

                              “4.

                              Izņēmumi: pārejas perioda produkti un produkti, kas iekļauti III pielikumā.”;

                  6)

                  ierakstā par “Ecocert SA” 3. punktu groza šādi:

                              a)

                              kodu secībā iekļauj šādu rindu:

                                          “NC-BIO-154

                                          Jaunkaledonija

                                          x

                                          —

                                          —

                                          x

                                          —

                                          —”;

                              b)

                              rindā, kas attiecas uz Armēniju, B slejā pievieno krustiņu,

                              c)

                              rindā, kas attiecas uz Togo, E slejā pievieno krustiņu;

                  7)

                  ierakstā par “Ecoglobe” 1. un 2. punktu aizstāj ar šādiem:

                              “1.

                              Adrese: 80 Aram Street, 0002 Yerevan, Armenia

                              2.

                              Interneta adrese: http://www.ecoglobe.com”;

                  8)

                  ierakstā par “Ekoagros” 3. punkta rindā, kas attiecas uz Krieviju, B un D slejā pievieno krustiņu;

                  9)

                  ierakstā par “IMOcert Latinoamérica Ltda” 4. punktu aizstāj ar šādu:

                              “4.

                              Izņēmumi: pārejas perioda produkti un produkti, kas iekļauti III pielikumā.”;

                  10)

                  ierakstā par “LACON GmbH” 4. punktu aizstāj ar šādu:

                              “4.

                              Izņēmumi: pārejas perioda produkti un produkti, kas iekļauti III pielikumā.”;

                  11)

                  ierakstā par “NASAA Certified Organic Pty Ltd” 2. punktu aizstāj ar šādu:

                              “2.

                              Interneta adrese: www.nasaacertifiedorganic.com.au”;

                  12)

                  ierakstā par “OneCert International PVT Ltd” 3. punktā kodu secībā iekļauj šādas rindas:

                              “BJ-BIO-152

                              Benina

                              x

                              —

                              —

                              x

                              —

                              —

                              ID-BIO-152

                              Indonēzija

                              x

                              —

                              —

                              x

                              —

                              —

                              NG-BIO-152

                              Nigērija

                              x

                              —

                              —

                              x

                              —

                              —

                              PH-BIO-152

                              Filipīnas

                              x

                              —

                              —

                              x

                              —

                              —

                              TG-BIO-152

                              Togo

                              x

                              —

                              —

                              x

                              —

                              —”;

                  13)

                  ierakstā par “Oregon Tilth” 4. punktu aizstāj ar šādu:

                              “4.

                              Izņēmumi: pārejas perioda produkti un produkti, kas iekļauti III pielikumā.”;

                  14)

                  ierakstu par “Organic Certifiers” svītro;

                  15)

                  ierakstā par “ORSER” 1. punktu aizstāj ar šādu:

                              “1.

                              Adrese: Prof. Dr. Ahmet Taner Kislali Mah.2842 Sok.No: 4, 06810 Cayyolu, Cankaya-Ankara-TURKEY”;

                  16)

                  pēc ieraksta par “Overseas Merchandising Inspection Co., Ltd” iekļauj šādu jaunu ierakstu:
                  ““Q-check”

                              1.

                              Adrese: 9-17 Erithrou Stavrou str., Larissa, Greece

                              2.

                              Interneta adrese: http://www.qcheck-cert.gr

                              3.

                              Attiecīgie kodi, trešās valstis un produktu kategorijas:

                                          Kods

                                          Trešā valsts

                                          Produktu kategorija

                                          A

                                          B

                                          C

                                          D

                                          E

                                          F

                                          AL-BIO-179

                                          Albānija

                                          x

                                          —

                                          —

                                          x

                                          —

                                          —

                                          AE-BIO-179

                                          Apvienotie Arābu Emirāti

                                          x

                                          —

                                          —

                                          x

                                          —

                                          —

                                          EG-BIO-179

                                          Ēģipte

                                          x

                                          —

                                          —

                                          x

                                          —

                                          —

                                          JO-BIO-179

                                          Jordānija

                                          x

                                          —

                                          —

                                          x

                                          —

                                          —

                                          RKS-BIO-179

                                          Kosova

                                          x

                                          —

                                          —

                                          x

                                          —

                                          —

                                          LB-BIO-179

                                          Libāna

                                          x

                                          —

                                          —

                                          x

                                          —

                                          —

                                          PE-BIO-179

                                          Peru

                                          x

                                          —

                                          —

                                          x

                                          —

                                          —

                                          TR-BIO-179

                                          Turcija

                                          x

                                          —

                                          —

                                          x

                                          —

                                          —

                                          SA-BIO-179

                                          Saūda Arābija

                                          x

                                          —

                                          —

                                          x

                                          —

                                          —

                                          RS-BIO-179

                                          Serbija

                                          x

                                          —

                                          —

                                          x

                                          —

                                          —

                              4.

                              Izņēmumi: pārejas perioda produkti.

                              5.

                              Iekļaušanas ilgums: līdz 2021. gada 30. jūnijam.”;

                  17)

                  ierakstu par “Quality Partner” svītro;

                  18)

                  ierakstā par “Soil Association Certification Limited” 3. punkta rindas, kas attiecas uz Ēģipti un Irānu, svītro;

                  19)

                  ierakstā par “Valsts SIA “Sertifikācijas un testēšanas centrs”” 3. punktā kodu secībā iekļauj šādas rindas:

                              “BY-BIO-173

                              Baltkrievija

                              x

                              —

                              —

                              —

                              —

                              —

                              UZ-BIO-173

                              Uzbekistāna

                              x

                              x

                              —

                              —

                              —

                              —”


title: Komisijas Īstenošanas regula (ES) 2018/1121 (2018. gada 10. augusts), ar kuru groza Komisijas Īstenošanas regulu (ES) 2015/1518, ar ko pēc termiņbeigu pārskatīšanas atbilstīgi Padomes Regulas (EK) Nr. 1225/2009 11. panta 2. punktam piemēro galīgo antidempinga maksājumu Amerikas Savienoto Valstu izcelsmes biodīzeļdegvielas importam

text:
                  13.8.2018

                  LV

                  Eiropas Savienības Oficiālais Vēstnesis

                  L 204/33

         KOMISIJAS ĪSTENOŠANAS REGULA (ES) 2018/1121
         (2018. gada 10. augusts),
         ar kuru groza Komisijas Īstenošanas regulu (ES) 2015/1518, ar ko pēc termiņbeigu pārskatīšanas atbilstīgi Padomes Regulas (EK) Nr. 1225/2009 11. panta 2. punktam piemēro galīgo antidempinga maksājumu Amerikas Savienoto Valstu izcelsmes biodīzeļdegvielas importam
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1),
         ņemot vērā Komisijas 2015. gada 14. septembra Īstenošanas regulu (ES) 2015/1518, ar ko pēc termiņbeigu pārskatīšanas atbilstīgi Padomes Regulas (EK) Nr. 1225/2009 11. panta 2. punktam piemēro galīgo antidempinga maksājumu Amerikas Savienoto Valstu izcelsmes biodīzeļdegvielas importam (2), un jo īpaši tās 1. panta 6. punktu,
         tā kā:
         A.   SPĒKĀ ESOŠIE PASĀKUMI

                     (1)

                     Ar Padomes 2009. gada 7. jūlija Regulu (EK) Nr. 599/2009 (3) Padome noteica galīgo antidempinga maksājumu Amerikas Savienoto Valstu izcelsmes biodīzeļdegvielas importam no Amerikas Savienotajām Valstīm (“ASV”).

                     (2)

                     Sākotnējā izmeklēšanā pieteicās liels skaits ražotāju eksportētāju no ASV. Rezultātā Komisija izveidoja izmeklējamo ASV ražotāju eksportētāju izlasi.

                     (3)

                     Padome ASV izcelsmes biodīzeļdegvielas importam noteica individuālās maksājuma likmes no 0 līdz 198 EUR par neto tonnu izlasē iekļautajiem uzņēmumiem un vidējo svērto maksājuma likmi 115,6 EUR par neto tonnu pārējiem uzņēmumiem, kas sadarbojās, bet netika iekļauti izlasē. Turklāt visu pārējo ASV uzņēmumu veiktajam biodīzeļdegvielas importam tika noteikta maksājuma likme 172,2 EUR par tonnu.

                     (4)

                     Pēc termiņbeigu pārskatīšanas, kas notika saskaņā ar Regulas (EK) Nr. 1225/2009 11. panta 2. punktu, sākotnējie pasākumi ar Īstenošanas regulu (ES) 2015/1518 tika pagarināti uz pieciem gadiem.

                     (5)

                     Ar Komisijas Īstenošanas regulu (ES) 2017/1598 (4) tika grozīta Īstenošanas regula (ES) 2015/1518, lai tajā iekļautu 1. panta 6. punktu, kas ražotājiem eksportētājiem ļauj pieprasīt jauna ražotāja eksportētāja režīmu.

                     (6)

                     Īstenošanas regulas (ES) 2015/1518 1. panta 6. punktā noteikts, ka Komisija var grozīt I pielikumu, lai izlasē neiekļautajiem ražotājiem, kuri sadarbojās, piemērojamo maksājumu, proti, 115,6 EUR par neto tonnu, attiecinātu uz tādu personu no ASV, kura sniedz Komisijai pietiekamus pierādījumus par to, ka:

                                 a)

                                 izmeklēšanas periodā no 2007. gada 1. aprīļa līdz 2008. gada 31. martam tā netika eksportējusi ASV izcelsmes biodīzeļdegvielu;

                                 b)

                                 tā nav saistīta ar eksportētāju vai ražotāju, uz kuru attiecas ar minēto regulu piemērotie pasākumi; un

                                 c)

                                 pēc izmeklēšanas perioda beigām tā ir vai nu faktiski eksportējusi attiecīgās preces, vai arī uzņēmusies neatsaucamas līgumsaistības eksportēt uz Savienību ievērojamu daudzumu.

               B.   JAUNA RAŽOTĀJA EKSPORTĒTĀJA REŽĪMA PIEMĒROŠANAS PIEPRASĪJUMI

                     (7)

                     Pēc Īstenošanas regulas (ES) 2015/1518 publicēšanas pieteicās ASV uzņēmums Organic Technologies (“pieprasījuma iesniedzējs”), apgalvodams, ka atbilst visiem trim 6. apsvērumā izklāstītajiem kritērijiem un ka tam būtu piešķirams jauna ražotāja eksportētāja režīms. Atbildēs uz Komisijas anketas jautājumiem pieprasījuma iesniedzējs sniedza informāciju un pierādījumus, kas to pamato. Sākotnēji izanalizējusi atbildes uz anketas jautājumiem, Komisija pieprasījuma iesniedzējam nosūtīja vēstuli ar lūgumu sniegt papildu informāciju. Pieprasījuma iesniedzējs uz to atbildēja.

                     (8)

                     Attiecībā uz a) kritēriju pieprasījuma iesniedzējs apgalvoja, ka pastāvējis jau sākotnējās izmeklēšanas periodā. Tas apgalvoja arī, ka biodīzeļdegvielu sācis ražot 2009. gadā, t. i., pēc sākotnējās izmeklēšanas perioda. Komisija pārbaudīja pārdošanas virsgrāmatas, ko iesniedza pieprasījuma iesniedzējs. Pieprasījuma iesniedzējs pierādīja, ka sācis ražot biodīzeļdegvielu 2009. gadā un ārpus ASV pirmo reizi to pārdevis tikai 2016. gadā. Tāpēc Komisija piekrīt, ka pieprasījuma iesniedzējs sākotnējā izmeklēšanas periodā nav eksportējis biodīzeļdegvielu uz Savienību. Tādējādi pieteikuma iesniedzējs atbilst a) kritērijam.

                     (9)

                     Attiecībā uz b) kritēriju, proti, ka pieprasījuma iesniedzējs nav saistīts ar eksportētāju vai ražotāju, uz kuru attiecas ar Īstenošanas regulu (ES) 2015/1518 noteiktie antidempinga pasākumi, Komisija, pamatojoties uz pieprasījuma iesniedzēja iesniegtajiem dokumentiem, noteica, ka pieprasījuma iesniedzējs nav saistīts ar uzņēmumiem, uz kuriem attiecas pasākumi. Tādēļ pieteikuma iesniedzējs atbilst b) kritērijam.

                     (10)

                     Attiecībā uz c) kritēriju Komisija ir konstatējusi arī, ka pieprasījuma iesniedzējs ir uzņēmies neatsaucamas līgumsaistības 2018. gadā eksportēt ievērojamu attiecīgā ražojuma daudzumu uz Savienību. Šajā sakarā pieprasījuma iesniedzējs ir iesniedzis minētajam kritērijam atbilstošu piegādes līgumu par attiecīgā ražojuma piegādi 2018. gadā. Tādēļ pieteikuma iesniedzējs atbilst c) kritērijam.

                     (11)

                     Tādējādi Komisija secina, ka pieprasījuma iesniedzējs atbilst visiem trim kritērijiem, kas jāizpilda, lai to atzītu par jaunu ražotāju eksportētāju. Tāpēc tā nosaukums būtu jāpievieno Īstenošanas regulas (ES) 2015/1518 I pielikuma sarakstam, kurā uzskaitīti izlasē neiekļautie uzņēmumi, kas sadarbojās.

                     (12)

                     Tāpēc būtu attiecīgi jāgroza Komisijas Īstenošanas regula (ES) 2015/1518.

                     (13)

                     Komisija par šiem konstatējumiem informēja pieprasījuma iesniedzēju un Savienības ražošanas nozari un deva tiem iespēju izteikt piezīmes. Komisija piezīmes nav saņēmusi.

                     (14)

                     Šī regula ir saskaņā ar atzinumu, ko sniegusi komiteja, kura izveidota saskaņā ar Regulas (ES) 2016/1036 15. panta 1. punktu,

               IR PIEŅĒMUSI ŠO REGULU.

            1. pants
            Amerikas Savienoto Valstu ražotāju eksportētāju sarakstam Komisijas Īstenošanas regulas (ES) 2015/1518 I pielikumā pievieno šādu uzņēmumu:

                           Uzņēmuma nosaukums

                           Pilsēta

                              TARIC papildu kods

                           “Organic Technologies

                              Coshocton (Ohio)

                           C482 ”

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 10. augustā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 176, 30.6.2016., 21. lpp.

            (2)  Komisijas 2015. gada 14. septembra Īstenošanas regula (ES) 2015/1518, ar ko pēc termiņbeigu pārskatīšanas atbilstīgi Padomes Regulas (EK) Nr. 1225/2009 11. panta 2. punktam piemēro galīgo antidempinga maksājumu Amerikas Savienoto Valstu izcelsmes biodīzeļdegvielas importam (OV L 239, 15.9.2015., 69. lpp.).

            (3)  Padomes 2009. gada 7. jūlija Regula (EK) Nr. 599/2009, ar kuru piemēro galīgo antidempinga maksājumu un galīgi iekasē pagaidu maksājumu, kas piemērots Amerikas Savienoto Valstu izcelsmes biodīzeļdegvielas importam (OV L 179, 10.7.2009., 26. lpp.).

            (4)  Komisijas 2017. gada 22. septembra Īstenošanas regula (ES) 2017/1598, ar kuru groza Komisijas Īstenošanas regulu (ES) 2015/1518, ar ko pēc termiņbeigu pārskatīšanas atbilstīgi Padomes Regulas (EK) Nr. 1225/2009 11. panta 2. punktam piemēro galīgo antidempinga maksājumu Amerikas Savienoto Valstu izcelsmes biodīzeļdegvielas importam (OV L 245, 23.9.2017., 1. lpp.).


title: Komisijas Īstenošanas regula (ES) 2018/1122 (2018. gada 10. augusts), ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū pirolohinolīna hinona dinātrija sāli un groza Komisijas Īstenošanas regulu (ES) 2017/2470 (Dokuments attiecas uz EEZ.)

text:
                  13.8.2018

                  LV

                  Eiropas Savienības Oficiālais Vēstnesis

                  L 204/36

         KOMISIJAS ĪSTENOŠANAS REGULA (ES) 2018/1122
         (2018. gada 10. augusts),
         ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū pirolohinolīna hinona dinātrija sāli un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regulā (ES) 2015/2283 paredzēts, ka Savienībā drīkst tirgū laist tikai tādus jaunos pārtikas produktus, kas ir atļauti un iekļauti Savienības sarakstā.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Saskaņā ar Regulas (ES) 2015/2283 12. pantu Komisija lemj par atļaujas piešķiršanu jaunam pārtikas produktam, par tā laišanu Savienības tirgū un par Savienības saraksta atjaunināšanu.

                     (4)

                     2012. gada 6. decembrī uzņēmums Mitsubishi Gas Chemical Company, Inc. (“pieteikuma iesniedzējs”) Īrijas kompetentajai iestādei iesniedza lūgumu kā jaunu pārtikas produktu sastāvdaļu Eiropas Parlamenta un Padomes Regulas (EK) Nr. 258/97 (3) 1. panta 2. punkta c) apakšpunkta nozīmē Savienības tirgū laist no baktērijas Hyphomicrobium denitrificans ražotu pirolohinolīna hinona dinātrija sāli. Pieteikumā tika lūgts pirolohinolīna hinona dinātrija sāli atļaut izmantot uztura bagātinātājos, kas paredzēti visām pieaugušo lietotāju grupām, izņemot grūtnieces un ar krūti barojošas sievietes.

                     (5)

                     Saskaņā ar Regulas (ES) 2015/2283 35. panta 1. punktu ikvienu tādu pieteikumu laist Savienības tirgū jaunu pārtikas produktu, kurš iesniegts dalībvalstij saskaņā ar Regulas (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām, 4. pantu un par kuru nav pieņemts galīgais lēmums pirms 2018. gada 1. janvāra, uzskata par pieteikumu, kas iesniegts saskaņā ar Regulu (ES) 2015/2283.

                     (6)

                     Lai gan pieprasījums atļaut laist Savienības tirgū pirolohinolīna hinona dinātrija sāli kā jaunu pārtikas produktu dalībvalstij tika iesniegts saskaņā ar Regulas (EK) Nr. 258/97 4. pantu, pieteikums atbilst arī Regulā (ES) 2015/2283 noteiktajām prasībām.

                     (7)

                     2016. gada 8. jūlijā Īrijas kompetentā iestāde izdeva sākotnējo novērtējuma ziņojumu. Minētajā ziņojumā kompetentā iestāde nonāca pie secinājuma, ka attiecībā uz pirolohinolīna hinona dinātrija sāls nekaitīgumu, to patērējot pieteikumā piedāvātajās devās ilgtermiņā, ir nepieciešama tā papildu novērtēšana saskaņā ar Regulas (EK) Nr. 258/97 6. panta 3. punktu.

                     (8)

                     2016. gada 2. augustā Komisija sākotnējo novērtējuma ziņojumu pārsūtīja pārējām dalībvalstīm. Regulas (EK) Nr. 258/97 6. panta 4. punkta pirmajā daļā noteiktajā 60 dienu termiņā dalībvalstis piekrita Īrijas sākotnējā novērtējuma ziņojumam.

                     (9)

                     Ņemot vērā Īrijas iesniegtos sākotnējā novērtējuma ziņojuma secinājumus, kuriem pārējās dalībvalstis piekrita, 2016. gada 13. oktobrī Komisija konsultējās ar Eiropas Pārtikas nekaitīguma iestādi (“Iestāde”), lūdzot tai saskaņā ar Regulu (EK) Nr. 258/97 papildus novērtēt pirolohinolīna hinona dinātrija sāli kā jaunu pārtikas produktu sastāvdaļu.

                     (10)

                     2017. gada 24. oktobrī Iestāde pieņēma zinātnisku atzinumu par pirolohinolīna hinona dinātrija sāls kā jauna pārtikas produkta nekaitīgumu saskaņā ar Regulu (EK) Nr. 258/97 (4). Lai gan Iestāde šo atzinumu sastādījusi un pieņēmusi saskaņā ar Regulu (EK) Nr. 258/97, tas atbilst Regulas (ES) 2015/2283 11. pantā noteiktajām prasībām.

                     (11)

                     Minētais atzinums ir pietiekams pamats secinājumam, ka pirolohinolīna hinona dinātrija sāls, piedāvātajos lietojuma veidos un lietošanas devās lietots par sastāvdaļu uztura bagātinātājos, atbilst Regulas (ES) 2015/2283 12. panta 1. punkta noteikumiem.

                     (12)

                     2018. gada 24. janvārī pieteikuma iesniedzējs Komisijai iesniedza īpašumtiesību datu aizsardzības pieprasījumu attiecībā uz vairākiem pētījumiem, kas iesniegti pieteikuma pamatošanai, proti, pētījumu par baktēriju reversās mutācijas testu (5), pētījumu par hromosomālo aberāciju in vitro testu cilvēka asiņu limfocītos (6), pētījumu par hromosomālo aberāciju in vitro testu Ķīnas kāmju plaušu fibroblastos (7), pētījumu par mikrokodolu in vivo testu (8), 14 dienu orālās toksicitātes pētījumu, 90 dienu orālās toksicitātes pētījumu (9) un 28 dienu nieru toksicitātes pētījumu (10).

                     (13)

                     2018. gada 18. februārī Iestāde norādīja (11), ka, izstrādājot atzinumu par pirolohinolīna hinona dinātrija sāli kā jaunu pārtikas produktu, dati no baktēriju reversās mutācijas testa un no pētījumiem par mikrokodolu in vivo testu ir izmantoti par pamatu, lai mazinātu bažas saistībā ar pirolohinolīna hinona dinātrija sāls iespējamo genotoksicitāti, savukārt orālās toksicitātes 14 dienu pētījums, 28 dienu nieru toksicitātes pētījums un 90 dienu orālās toksicitātes pētījums ir izmantots par pamatu pirolohinolīna hinona dinātrija sāls toksicitātes profila novērtēšanai un nenovērojamās nelabvēlīgās ietekmes līmeņa (NOAEL) noteikšanai. Tāpēc tiek uzskatīts, ka secinājumus par pirolohinolīna hinona dinātrija sāls nekaitīgumu nevarētu izdarīt bez minēto pētījumu nepublicēto ziņojumu datiem.

                     (14)

                     Pēc Iestādes atzinuma saņemšanas Komisija lūdza pieteikuma iesniedzēju precizēt pamatojumu, kas sniegts saistībā ar īpašumtiesību prasību par pētījuma ziņojumiem, kuri pieteikuma iesniegšanas laikā nebija publicēti, un precizēt prasību piešķirt ekskluzīvas tiesības atsaukties uz minētajiem pētījumiem, kā minēts Regulas (ES) 2015/2283 26. panta 2. punkta a) un b) apakšpunktā.

                     (15)

                     Pieteikuma iesniedzējs arī paziņoja, ka laikā, kad pieteikums tika iesniegts, tam piederēja patentētas vai ekskluzīvas tiesības atsaukties uz šiem pētījumiem saskaņā ar valsts tiesību aktiem un ka tāpēc trešās personas nevarēja pētījumiem likumīgi piekļūt vai izmantot tos. Komisija novērtēja visu pieteikuma iesniedzēja sniegto informāciju un uzskatīja, ka pieteikuma iesniedzējs ir pietiekami pamatojis Regulas (ES) 2015/2283 26. panta 2. punktā noteikto prasību izpildi.

                     (16)

                     Attiecīgi, kā paredzēts Regulas (ES) 2015/2283 26. panta 2. punktā, baktēriju reversās mutācijas testu, pētījumus par mikrokodolu in vivo testu, orālās toksicitātes 14 dienu pētījumu, 28 dienu nieru toksicitātes pētījumu un 90 dienu orālās toksicitātes pētījumu, kas ietverti pieteikuma iesniedzēja dokumentācijā, piecus gadus no šīs regulas spēkā stāšanās dienas Iestāde nedrīkstētu izmantot nākamā pieteikuma iesniedzēja labā. Tādējādi ar šo regulu atļauto jauno pārtikas produktu laist Savienības tirgū piecu gadu laikposmā drīkstētu tikai attiecīgais pieteikuma iesniedzējs.

                     (17)

                     Lai gan šā jaunā pārtikas produkta atļauja ir ierobežota un uz pieteikuma iesniedzēja dokumentācijā ietvertajiem pētījumiem ir atļauts atsaukties vienīgi pieteikuma iesniedzējam, tomēr citiem pieteikuma iesniedzējiem netiek liegts pieteikties uz atļauju laist tirgū to pašu jauno pārtikas produktu ar nosacījumu, ka pieteikuma pamatā ir likumīgi iegūta informācija, kas vajadzīga pamatotas atļaujas saņemšanai saskaņā ar šo regulu.

                     (18)

                     Ņemot vērā paredzēto izmantojumu uztura bagātinātājos visām pieaugušo lietotāju grupām un to, ka atļaujas pieteikums neattiecas uz grūtniecēm un ar krūti barojošām sievietēm, tādu uztura bagātinātāju marķējumā, kuri satur pirolohinolīna hinona dinātrija sāli, tas arī būtu attiecīgi jānorāda.

                     (19)

                     Eiropas Parlamenta un Padomes Direktīvā 2002/46/EK (12) ir izklāstītas uztura bagātinātājiem piemērojamās prasības. Pirolohinolīna hinona dinātrija sāls izmantošana būtu jāatļauj, neskarot minētās direktīvas normas.

                     (20)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               1.   Pirolohinolīna hinona dinātrija sāli, kura specifikācija sniegta šīs regulas pielikumā, iekļauj atļauto jauno pārtikas produktu Savienības sarakstā, kas izveidots ar Īstenošanas regulu (ES) 2017/2470.

               2.   Piecus gadus no šīs regulas spēkā stāšanās dienas tikai sākotnējam pieteikuma iesniedzējam:

                           uzņēmumam Mitsubishi Gas Chemical Company, Inc.,

                           kura adrese: Mitsubishi Building 5-2 Marunouchi 2-chome, Chiyoda-ku, Tokyo 100-8324, Japan,

                     tiek atļauts laist Savienības tirgū 1. punktā minēto jauno pārtikas produktu, ja vien nākamais pieteikuma iesniedzējs nesaņem atļauju attiecībā uz jauno pārtikas produktu bez atsauces uz datiem, kas aizsargāti saskaņā ar šīs regulas 2. pantu, vai vienojoties ar Mitsubishi Gas Chemical Company, Inc.

               3.   Šā panta 1. punktā minētajā Savienības saraksta ierakstā iekļauj šīs regulas pielikumā noteiktos lietošanas nosacījumus un marķēšanas prasības.

               4.   Šajā pantā paredzētā atļauja neskar Direktīvas 2002/46/EK normas.

            2. pants
            Pieteikuma dokumentācijā ietvertos pētījumus, uz kuru pamata Iestāde ir novērtējusi 1. pantā minēto jauno pārtikas produktu un par kuriem pieteikuma iesniedzējs ir paziņojis īpašumtiesības un kuri bija jāiesniedz, lai datu aizsardzību varētu atļaut, bez Mitsubishi Gas Chemical Company, Inc. piekrišanas neizmanto nākamā pieteikuma iesniedzēja labā piecus gadus no šīs regulas spēkā stāšanās dienas.

            3. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.

            4. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 10. augustā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 327, 11.12.2015., 1. lpp.

            (2)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Eiropas Parlamenta un Padomes 1997. gada 27. janvāra Regula (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

            (4)  EFSA Journal, 2017; 15(11): 5058.

            (5)  Mitsubishi Gas Chemical Company Inc., 2005b (nepublicēts ziņojums).

            (6)  Mitsubishi Gas Chemical Company Inc., 2008b (nepublicēts ziņojums).

            (7)  Mitsubishi Gas Chemical Company Inc., 2006d (nepublicēts ziņojums).

            (8)  Mitsubishi Gas Chemical Company Inc., 2006c (nepublicēts ziņojums).

            (9)  Mitsubishi Gas Chemical Company Inc., 2005a (nepublicēts ziņojums).

            (10)  Mitsubishi Gas Chemical Company Inc., 2006b (nepublicēts ziņojums).

            (11)  EFSA Diētisko produktu, uztura un alerģiju zinātnes ekspertu grupa, 2018. gada 7. un 8. februārī notikušās 83. plenārsēdes protokols, par ko vienojās 2018. gada 18. februārī.

            (12)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).

            PIELIKUMS
            Īstenošanas regulas (ES) 2017/2470 pielikumu groza šādi:

                        1)

                        pielikuma 1. tabulā (“Atļautie jaunie pārtikas produkti”) pievieno šādu pēdējo sleju:
                        “Datu aizsardzība”;

                        2)

                        pielikuma 1. tabulā (“Atļautie jaunie pārtikas produkti”) alfabētiskā secībā iekļauj šādu ierakstu:

                                    Atļautais jaunais pārtikas produkts

                                    Jaunā pārtikas produkta lietošanas nosacījumi

                                    Īpašas papildu marķēšanas prasības

                                    Citas prasības

                                    Datu aizsardzība

                                    “Pirolohinolīna hinona dinātrija sāls

                                       Konkrēta pārtikas kategorija

                                       Maksimālais līmenis

                                    Jaunā pārtikas produkta nosaukums to saturošu pārtikas produktu marķējumā – “pirolohinolīna hinona dinātrija sāls”.
                                    Pirolohinolīna hinona dinātrija sāli saturošu uztura bagātinātāju marķējumā jābūt šādam paziņojumam:
                                    Šo uztura bagātinātāju ieteicams lietot tikai pieaugušajiem, izņemot grūtnieces un ar krūti barojošas sievietes.

                                    Atļauts no 2018. gada 2. septembra. Šī iekļaušana ir pamatota ar patentētiem zinātniskiem pierādījumiem un zinātniskiem datiem, kas aizsargāti saskaņā ar Regulas (ES) 2015/2283 26. pantu.
                                    Pieteikuma iesniedzējs: Mitsubishi Gas Chemical Company, Inc., Mitsubishi Building 5-2 Marunouchi 2-chome, Chiyoda-ku, Tokyo 100-8324, Japan. Datu aizsardzības laikposmā jauno pārtikas produktu – pirolohinolīna hinona dinātrija sāli – laist Savienības tirgū ir atļauts vienīgi uzņēmumam Mitsubishi Gas Chemical Company, Inc., ja vien nākamais pieteikuma iesniedzējs nesaņem atļauju attiecībā uz jauno pārtikas produktu bez atsauces uz patentētajiem zinātniskajiem pierādījumiem vai zinātniskajiem datiem, kas aizsargāti saskaņā ar Regulas (ES) 2015/2283 26. pantu, vai vienojoties ar “Mitsubishi Gas Chemical Company, Inc.”.
                                    Datu aizsardzības termiņa beigu datums: 2023. gada 2. septembris.”;

                                    Uztura bagātinātāji, kas atbilst definīcijai Direktīvā 2002/46/EK un paredzēti pieaugušajiem, izņemot grūtnieces un ar krūti barojošas sievietes

                                    20 mg dienā

                        3)

                        pielikuma 2. tabulā (“Specifikācijas”) alfabētiskā secībā iekļauj šādu ierakstu:

                                    Atļautais jaunais pārtikas produkts

                                    Specifikācija

                                    “Pirolohinolīna hinona dinātrija sāls

                                       Definīcija

                                    Ķīmiskais nosaukums: dinātrija 9-karboksi-4,5-diokso-1H-pirolo[5,4-f]hinolīn-2,7-dikarboksilāts
                                    Ķīmiskā formula: C14H4N2Na2O8

                                       CAS Nr.: 122628-50-6
                                    Molekulmasa: 374,17 Da

                                       Apraksts

                                    Pirolohinolīna hinona dinātrija sāls ir sarkanīgi brūns pulveris, kas ražots, izmantojot ģenētiski nemodificētas baktērijas Hyphomicrobium denitrificans celmu CK-275.

                                       Parametri/sastāvs

                                    Izskats: sarkanīgi brūns pulveris
                                    Tīrība: ≥ 99,0 % (sausmasa)
                                    UV absorbcija (A322/A259): 0,56 ± 0,03
                                    UV absorbcija (A233/A259): 0,90 ± 0,09
                                    Mitrums: ≤ 12,0 %

                                       Šķīdinātāju atlikums

                                    Etanols: ≤ 0,05 %

                                       Smagie metāli

                                    Svins: < 3 mg/kg
                                    Arsēns: < 2 mg/kg

                                       Mikrobioloģiskie kritēriji

                                    Kopējais dzīvotspējīgo šūnu skaits: ≤ 300 KVV/g
                                    Pelējuma/rauga sēnītes: ≤ 12 KVV/g
                                    Koliformas baktērijas: 1 g paraugā nekonstatē

                                       Hyphomicrobium denitrificans: ≤ 25 KVV/g
                                    KVV: kolonijas veidojošas vienības.”


title: Padomes Īstenošanas regula (ES) 2018/1115 (2018. gada 10. augusts), ar ko īsteno 20. panta 1. punktu Regulā (ES) 2015/735 par ierobežojošiem pasākumiem saistībā ar situāciju Dienvidsudānā

text:
                  13.8.2018

                  LV

                  Eiropas Savienības Oficiālais Vēstnesis

                  L 204/1

         PADOMES ĪSTENOŠANAS REGULA (ES) 2018/1115
         (2018. gada 10. augusts),
         ar ko īsteno 20. panta 1. punktu Regulā (ES) 2015/735 par ierobežojošiem pasākumiem saistībā ar situāciju Dienvidsudānā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2015/735 (2015. gada 7. maijs) par ierobežojošiem pasākumiem saistībā ar situāciju Dienvidsudānā un ar ko atceļ Regulu (ES) Nr. 748/2014 (1), un jo īpaši tās 20. panta 1. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     2015. gada 7. maijā Padome pieņēma Regulu (ES) 2015/735.

                     (2)

                     2018. gada 13. jūlijā Apvienoto Nāciju Organizācijas Drošības padome pieņēma Rezolūciju 2428 (2018), ar kuru jo īpaši to personu un vienību sarakstam, kurām piemēro ierobežojošus pasākumus, pievieno divas personas. Tāpēc minētās personas būtu jāpievieno Regulas (ES) 2015/735 I pielikumam. Tā kā minētās divas personas jau bija iekļautas sarakstā Regulas (ES) 2015/735 II pielikumā, tās tagad būtu jāsvītro no Regulas (ES) 2015/735 II pielikuma, lai iekļautu sarakstā tās I pielikumā.

                     (3)

                     Tāpēc būtu attiecīgi jāgroza Regulas (ES) 2015/735 I un II pielikums,

               IR PIEŅĒMUSI ŠO REGULU.

            1. pants
            Ar šo Regulas (ES) 2015/735 I pielikumu groza tā, kā izklāstīts šīs regulas I pielikumā.

            2. pants
            Ar šo Regulas (ES) 2015/735 II pielikumu groza tā, kā izklāstīts šīs regulas II pielikumā.

            3. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 10. augustā

                  Padomes vārdā –

                  priekšsēdētājs

               G. BLÜMEL

            (1)  OV L 117, 8.5.2015., 13. lpp.

            I PIELIKUMS
            Turpmāk norādītās personas tiek pievienotas Regulas (ES) 2015/735 I pielikumā izklāstītajā sarakstā:

               “7.
                     Malek REUBEN RIAK RENGU (citā vārdā: a) Malek Ruben)

               Pakāpe: ģenerālleitnants
               Amats: a) Ģenerālštāba vadītāja vietnieks loģistikas jautājumos; b) Aizsardzības štāba vadītāja vietnieks un armijas ģenerālinspektors
               Dzimšanas datums: 1960. gada 1. janvāris
               Dzimšanas vieta: Yei, Dienvidsudāna
               Valstspiederība: Dienvidsudāna
               Datums, kad iekļauts ANO sarakstā: 2018. gada 13. jūlijs

                  Cita informācija. Kā Sudānas Tautas atbrīvošanas armijas štāba vadītāja vietnieks loģistikas jautājumos Riak bija viena no augstākajām Dienvidsudānas valdības amatpersonām, kas plānoja un pārraudzīja uzbrukumus Unity State 2015. gadā, kuri izraisīja plašus postījumus un iedzīvotāju masveida pārvietošanu.

                  Informācija no Sankciju komitejas sniegtā kopsavilkuma par sarakstā iekļaušanas iemesliem

                  Malek Ruben Riak sarakstā tika iekļauts 2018. gada 13. jūlijā saskaņā ar 6. punktu, 7. punkta a) apakšpunktu un 8. punktu Rezolūcijā 2206 (2015), kā tas vēlreiz apstiprināts Rezolūcijā 2418 (2018), šādu iemeslu dēļ: “darbības vai politika, kas apdraud mieru, drošību vai stabilitāti Dienvidsudānā”; “darbības vai politika, kuras nolūks vai rezultāts ir paplašināt vai paildzināt konfliktu Dienvidsudānā ...”, un kā vadītājs tādai “vienībai, tostarp jebkādai Dienvidsudānas valdības, opozīcijas, paramilitāra grupējuma vai cita grupējuma vienībai, kura ir iesaistījusies vai kuras locekļi ir iesaistījušies kādā no 6. un 7. punktā minētajām darbībām”, un saskaņā ar šīs rezolūcijas 14. punkta e) apakšpunktu – par “tādu aktu plānošanu, vadīšanu vai izdarīšanu Dienvidsudānā, kuri ietver seksuālu un ar dzimumu saistītu vardarbību”.
               Saskaņā ar ziņojumu, ko ekspertu grupa Dienvidsudānas jautājumā sniedza 2016. gada janvārī (S/2016/70), Riak bija viens no augstāko drošības amatpersonu grupas, kas plānoja Unity State uzbrukumu Opozīcijā esošajai Sudānas Tautas atbrīvošanas armijai, sākot ar 2015. gada janvāri, un pēc tam pārraudzīja tā izpildi, sākot no 2015. gada aprīļa beigām. Dienvidsudānas valdība sāka apbruņot Bul Nuer jauniešus 2015. gada sākumā, lai veicinātu viņu piedalīšanos uzbrukumā. Vairumam Bul Nuer jauniešu jau bija piekļuve Kalašņikova tipa automātiskajām šautenēm, bet munīcija bija kritiski svarīga, lai uzturētu to operācijas. Ekspertu grupa ziņoja par pierādījumiem, tostarp liecībām no militāriem avotiem, par to, ka Sudānas Tautas atbrīvošanas armijas štābs jauniešu grupas apgādāja ar munīciju speciāli uzbrukuma veikšanas nolūkos. Riak tajā laikā bija Sudānas Tautas atbrīvošanas armijas štāba vadītāja vietnieks loģistikas jautājumos. Uzbrukums izraisīja ciematu un infrastruktūras sistemātisku iznīcināšanu, vietējo iedzīvotāju piespiedu pārvietošanu, civiliedzīvotāju haotisku nogalināšanu un spīdzināšanu, plašu seksuālās vardarbības izmantošanu, tostarp pret vecākiem cilvēkiem un bērniem, bērnu nolaupīšanu un vervēšanu karošanai un iedzīvotāju masveida pārvietošanu. Pēc tam, kad tika iznīcināta liela daļa valsts dienvidu un centrālo daļu, daudzi plašsaziņas līdzekļi un humānās palīdzības organizācijas, kā arī Apvienoto Nāciju Organizācijas misija Dienvidsudānā (UNMISS) publicēja ziņojumus par izdarīto pārkāpumu apmēriem.
               8.
                     Paul MALONG AWAN (citā vārdā: a) Paul Malong Awan Anei, b) Paul Malong, c) Bol Malong)

               Pakāpe: ģenerālis
               Amats: a) bijušais Sudānas Tautas atbrīvošanas armijas (SPLA) Ģenerālštāba vadītājs, b) bijušais pārvaldnieks, Northern Bahr el-Ghazal State

               Dzimšanas datums: a) 1962. gads, b) 1960. gada 4. decembris, c)1960. gada 12. aprīlis
               Dzimšanas vieta: Malualkon, Dienvidsudāna
               Valstspiederība: a) Dienvidsudāna, b) Uganda
               Pases Nr.: a) Dienvidsudānas numurs S00004370, b) Dienvidsudānas numurs D00001369, c) Sudānas numurs 003606, d) Sudānas numurs 00606, e) Sudānas numurs B002606
               Datums, kad iekļauts ANO sarakstā: 2018. gada 13. jūlijs

                  Cita informācija. Kā SPLA ģenerālštāba vadītājs Malong, pārkāpjot Nolīgumu par karadarbības pārtraukšanu un 2015. gada Nolīgumu par Dienvidsudānas konflikta atrisināšanu (ARCSS), paplašināja vai paildzināja konfliktu Dienvidsudānā. Viņš esot vadījis centienus nogalināt opozīcijas līderi Riek Machar. Viņš pavēlēja SPLA vienībām kavēt humānās palīdzības piegāžu transportu. Malong vadībā SPLA uzbruka civiliedzīvotājiem, skolām un slimnīcām; piespieda civiliedzīvotājus pārvietoties; īstenoja piespiedu pazušanu; patvaļīgi aizturēja civiliedzīvotājus un veica spīdzināšanu un izvarošanu. Viņš izmantoja Mathiang Anyoor Dinka cilšu paramilitāro grupējumu, kas izmanto bērnus karavīrus. Viņa vadībā SPLA ierobežoja UNMISS, Apvienotās uzraudzības un novērtēšanas komisijas (JMEC) un CTSAMM piekļuvi objektiem izmeklēšanas un pārkāpumu dokumentēšanas vajadzībām.

                  Informācija no Sankciju komitejas sniegtā kopsavilkuma par sarakstā iekļaušanas iemesliem

                  Paul Malong Awan sarakstā tika iekļauts 2018. gada 13. jūlijā saskaņā ar 6. punktu, 7. punkta a), b), c), d) un f) apakšpunktu un 8. punktu Rezolūcijā 2206 (2015), kā tas vēlreiz apstiprināts Rezolūcijā 2418 (2018), šādu iemeslu dēļ: “darbības vai politika, kuras nolūks vai rezultāts ir paplašināt vai paildzināt konfliktu Dienvidsudānā vai kavēt izlīguma vai miera sarunas vai procesus, tostarp pārkāpjot Nolīgumu par karadarbības pārtraukšanu”; “darbības vai politika, kuras apdraud pārejas nolīgumus vai traucē politiskajam procesam Dienvidsudānā”; “uzbrukumi civiliedzīvotājiem, tostarp sievietēm un bērniem, veicot vardarbības aktus (tostarp nogalinot, kropļojot, spīdzinot vai izvarojot vai veicot citus seksuālas vardarbības aktus), personu nolaupīšanu, piespiedu pazušanu, piespiedu pārvietošanu vai uzbrukumus skolām, slimnīcām, reliģiskām vietām vai vietām, kur civiliedzīvotāji meklē patvērumu, vai veicot darbības, kas ir nopietns cilvēktiesību vai starptautisko humanitāro tiesību pārkāpums”; “tādu aktu plānošana, vadīšana vai veikšana Dienvidsudānā, ar kuriem tiek pārkāptas spēkā esošās starptautiskās cilvēktiesības vai starptautiskās humanitārās tiesības vai tādu aktu plānošana, vadīšana vai veikšana, kas ir cilvēktiesību pārkāpumi”; “bērnu izmantošana vai vervēšana bruņotos grupējumos vai bruņotajos spēkos saistībā ar bruņoto konfliktu Dienvidsudānā”; “starptautisko miera uzturēšanas, diplomātisko vai humānās palīdzības misiju, tostarp Starpvaldību attīstības iestādes Uzraudzības un pārbaudes mehānisma, darbību kavēšana Dienvidsudānā vai šķēršļu radīšana humānās palīdzības sniegšanai vai sadalei, vai piekļuvei tai”; un kā vadītājs tādai “vienībai, tostarp jebkādai Dienvidsudānas valdības, opozīcijas, paramilitāra grupējuma vai cita grupējuma vienībai, kura ir iesaistījusies vai kuras locekļi ir iesaistījušies kādā no 6. un 7. punktā minētajām darbībām”.
               No 2014. gada 23. aprīļa līdz 2017. gada maijam Malong ieņēma SPLA ģenerālštāba vadītāja amatu. Savā iepriekšējā amatā kā ģenerālštāba vadītājs viņš, pārkāpjot Nolīgumu par karadarbības pārtraukšanu un 2015. gada Nolīgumu par Dienvidsudānas konflikta atrisināšanu (ARCSS), paplašināja vai paildzināja konfliktu Dienvidsudānā. No 2016. gada augusta sākuma Malong esot vadījis centienus nogalināt Dienvidsudānas opozīcijas līderi Riek Machar. Malong, apzināti dodot pretpavēli prezidenta Salva Kiir pavēlei, 2016. gada 10. jūlijā pavēlēja veikt tanku, apbruņotu helikopteru un kājinieku uzbrukumus Machar mītnei un Opozīcijā esošās Sudānas Tautas atbrīvošanās kustības (SPLM-IO) “Jebel” bāzei. Malong no SPLA štāba personīgi uzraudzīja centienus pārķert Machar. No 2016. gada augusta sākuma Malong gribēja, lai SPLA nekavējoties uzbrūk Machar iespējamām pozīcijām, un informēja SPLA komandierus, ka Machar nav jāsagūsta dzīvs. Turklāt 2016. sākumā saņemta informācija liecina par to, ka Malong SPLA vienībām pavēlēja kavēt humānās palīdzības piegāžu nogādāšanu pāri Nīlas upei, kur desmitiem tūkstošiem civiliedzīvotāju draudēja bads; viņš apgalvoja, ka pārtikas palīdzība no civiliedzīvotājiem tiktu novirzīta kaujinieku grupām. Malong pavēļu rezultātā pārtikas piegāde pāri Nīlai bija bloķēta vismaz divas nedēļas.
               Kamēr viņš ieņēma SPLA ģenerālštāba vadītāja amatu, Malong bija atbildīgs par SPLA un tās sabiedroto spēku nopietniem pārkāpumiem, tostarp par uzbrukumiem civiliedzīvotājiem, piespiedu pārvietošanu, piespiedu pazušanu, patvaļīgu aizturēšanu, spīdzināšanu un izvarošanu. Malong vadībā SPLA sāka uzbrukumus pret civiliedzīvotājiem un tīši nogalināja neapbruņotus bēgošus civiliedzīvotājus. ANO dokumentēja, ka Yei reģionā vien no 2016. gada jūlija līdz 2017. janvārim SPLA un tās sabiedrotie spēki ir nogalinājuši 114 civiliedzīvotājus. SPLA tīši uzbruka skolām un slimnīcām. 2017. gada aprīlī Malong esot uzdevis SPLA teritoriju ap Wau atbrīvot no visiem cilvēkiem, tostarp no civiliedzīvotājiem. Malong neesot atturējis SPLA spēkus no civiliedzīvotāju nogalināšanas, un personas, kuras tika turētas aizdomās par nemiernieku slēpšanu, tika uzskatītas par pamatotiem mērķiem.
               Saskaņā ar Āfrikas Savienības Izmeklēšanas komisijas Dienvidsudānas jautājumā 2014. gada 15. oktobra ziņojumu Malong bija atbildīgs par Mathiang Anyoor Dinka cilšu paramilitārā grupējuma masu mobilizāciju, kurā pamiera un pārejas laikposma drošības pasākumu uzraudzības mehānisms (CTSAMM) dokumentēja bērnu karavīru izmantošanu.
               Laikā, kad Malong vadīja SPLA, valdības spēki regulāri ierobežoja Apvienoto Nāciju Organizācijas misijas Dienvidsudānā (UNMISS), Apvienotās uzraudzības un novērtēšanas komisijas (JMEC) un CTSAMM piekļuvi, kad tās mēģināja izmeklēt un dokumentēt pārkāpumus. Piemēram, 2017. gada 5. aprīlī ANO un CTSAMM kopīga patruļa mēģināja piekļūt Pajok, bet SPLA kareivji viņiem liedza piekļuvi.”

            II PIELIKUMS
            Ieraksti attiecībā uz turpmāk minētajām personām tiek svītroti no Regulas (ES) 2015/735 II pielikuma:

                        —

                                    1.

                                       Paul Malong,

                        —

                                    3.

                                       Malek Reuben Riak.


title: Komisijas Īstenošanas regula (ES) 2018/1123 (2018. gada 10. augusts), ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū 1-metilnikotīnamīda hlorīdu un groza Komisijas Īstenošanas regulu (ES) 2017/2470 (Dokuments attiecas uz EEZ.)

text:
                  13.8.2018

                  LV

                  Eiropas Savienības Oficiālais Vēstnesis

                  L 204/41

         KOMISIJAS ĪSTENOŠANAS REGULA (ES) 2018/1123
         (2018. gada 10. augusts),
         ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū 1-metilnikotīnamīda hlorīdu un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regulā (ES) 2015/2283 paredzēts, ka Savienībā drīkst tirgū laist tikai tādus jaunos pārtikas produktus, kas ir atļauti un iekļauti Savienības sarakstā.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Saskaņā ar Regulas (ES) 2015/2283 12. pantu Komisija lemj par atļaujas piešķiršanu jaunam pārtikas produktam, par tā laišanu Savienības tirgū un par Savienības saraksta atjaunināšanu.

                     (4)

                     2013. gada 18. septembrī uzņēmums Pharmena S.A. (“pieteikuma iesniedzējs”) Apvienotās Karalistes kompetentajai iestādei iesniedza lūgumu kā jaunu pārtikas produktu sastāvdaļu Eiropas Parlamenta un Padomes Regulas (EK) Nr. 258/97 (3) 1. panta 2. punkta c) apakšpunkta nozīmē Savienības tirgū laist sintētisko 1-metilnikotīnamīda hlorīdu. Pieteikumā tika lūgts 1-metilnikotīnamīda hlorīdu atļaut izmantot uztura bagātinātājos, kas paredzēti visām pieaugušo lietotāju grupām, izņemot grūtnieces un ar krūti barojošas sievietes.

                     (5)

                     Saskaņā ar Regulas (ES) 2015/2283 35. panta 1. punktu ikvienu tādu pieteikumu laist Savienības tirgū jaunu pārtikas produktu, kurš iesniegts dalībvalstij saskaņā ar Regulas (EK) Nr. 258/97 4. pantu un par kuru nav pieņemts galīgais lēmums pirms 2018. gada 1. janvāra, uzskata par pieteikumu, kas iesniegts saskaņā ar Regulu (ES) 2015/2283.

                     (6)

                     Lai gan pieprasījums atļaut laist Savienības tirgū 1-metilnikotīnamīda hlorīdu kā jaunu pārtikas produktu dalībvalstij tika iesniegts saskaņā ar Regulas (EK) Nr. 258/97 4. pantu, pieteikums atbilst arī Regulā (ES) 2015/2283 noteiktajām prasībām.

                     (7)

                     2015. gada 26. novembrī Apvienotās Karalistes kompetentā iestāde izdeva sākotnējo novērtējuma ziņojumu. Šajā ziņojumā tā secināja, ka 1-metilnikotīnamīda hlorīds atbilst kritērijiem, kas attiecībā uz jaunām pārtikas produktu sastāvdaļām noteikti Regulas (EK) Nr. 258/97 3. panta 1. punktā.

                     (8)

                     2015. gada 11. decembrī Komisija sākotnējo novērtējuma ziņojumu pārsūtīja pārējām dalībvalstīm. Regulas (EK) Nr. 258/97 6. panta 4. punkta pirmajā daļā noteiktajā 60 dienu laikposmā citas dalībvalstis pauda pamatotus iebildumus saistībā ar 1-metilnikotīnamīda hlorīda nekaitīgumu un panesamību, un jo īpaši saistībā ar ietekmi uz patērētāju veselību, ko rada 1-MNA ilgtermiņa uzņemšana ar pārtiku, sevišķi ņemot vērā niacīna uzņemšanu ar uzturu, tostarp uztura bagātinātājiem.

                     (9)

                     Ņemot vērā citu dalībvalstu paustos iebildumus, 2016. gada 11. augustā Komisija konsultējās ar Eiropas Pārtikas nekaitīguma iestādi (“Iestāde”), lūdzot tai saskaņā ar Regulu (EK) Nr. 258/97 papildus novērtēt 1-metilnikotīnamīda hlorīdu kā jaunu pārtikas produktu sastāvdaļu.

                     (10)

                     2017. gada 20. septembrī Iestāde pieņēma zinātnisku atzinumu par 1-metilnikotīnamīda hlorīda kā jauna pārtikas produkta nekaitīgumu saskaņā ar Regulu (EK) Nr. 258/97 (4). Lai gan EFSA šo atzinumu sastādījusi un pieņēmusi saskaņā ar Regulu (EK) Nr. 258/97, tas atbilst Regulas (ES) 2015/2283 11. pantā noteiktajām prasībām.

                     (11)

                     Minētais atzinums ir pietiekams pamats secinājumam, ka 1-metilnikotīnamīda hlorīds, piedāvātajos lietojuma veidos un lietošanas devās lietots par sastāvdaļu uztura bagātinātājos, atbilst Regulas (ES) 2015/2283 12. panta 1. punkta noteikumiem.

                     (12)

                     2018. gada 25. janvārī pieteikuma iesniedzējs Komisijai iesniedza īpašumtiesību datu aizsardzības pieprasījumu attiecībā uz vairākiem pētījumiem, kas iesniegti pieteikuma pamatošanai, proti, analīzes metodēm (5), dzīvnieku toksicitātes un farmakokinētikas pētījumu (6), cilvēka farmakokinētikas pētījumu (7), pētījumu par mikrokodolu in vitro testu cilvēka limfocītos (8), pētījumu par cilvēka lipīdu metabolismu (9), 90 dienu subhroniskās orālās toksicitātes pētījumu (10) un vienas devas pētījumu par biopieejamību cilvēka organismā (11).

                     (13)

                     2018. gada 18. februārī Iestāde norādīja, ka, izstrādājot atzinumu par 1-metilnikotīnamīda hlorīdu kā jaunu pārtikas produktu, analīzes metodes ir izmantotas par pamatu, lai novērtētu 1-metilnikotīnamīda specifikācijas un sastāvu, pētījums par mikrokodolu in vitro testu cilvēka limfocītos ir izmantots par pamatu, lai secinātu, ka nepastāv bažas saistībā ar 1-metilnikotīnamīda hlorīda genotoksicitāti, un orālās toksicitātes 90 dienu pētījums ir izmantots par pamatu, lai noteiktu etalonpunktu un novērtētu, vai attiecībā uz piedāvāto 1-metilnikotīnamīda hlorīda maksimālo devu cilvēkiem ekspozīcijas robežvērtība ir pietiekama.

                     (14)

                     Pēc Iestādes atzinuma saņemšanas Komisija lūdza pieteikuma iesniedzēju precizēt pamatojumu, kas sniegts saistībā ar īpašumtiesību prasību par pētījumiem, kuri pieteikuma iesniegšanas laikā nebija publicēti, un precizēt prasību piešķirt ekskluzīvas tiesības atsaukties uz minētajiem pētījumiem, kā minēts Regulas (ES) 2015/2283 26. panta 2. punkta a) un b) apakšpunktā.

                     (15)

                     Pieteikuma iesniedzējs arī paziņoja, ka pieteikuma iesniegšanas laikā tam piederēja patentētas vai ekskluzīvas tiesības atsaukties uz šiem pētījumiem saskaņā ar valsts tiesību aktiem un ka tāpēc trešās personas nevarēja pētījumiem likumīgi piekļūt vai izmantot tos. Komisija novērtēja visu pieteikuma iesniedzēja sniegto informāciju un uzskatīja, ka pieteikuma iesniedzējs ir pietiekami pamatojis Regulas (ES) 2015/2283 26. panta 2. punktā noteikto prasību izpildi.

                     (16)

                     Attiecīgi, kā paredzēts Regulas (ES) 2015/2283 26. panta 2. punktā, 1-metilnikotīnamīda hlorīda analīzes metodes, pētījumu par mikrokodolu in vitro testu cilvēka limfocītos un 90 dienu subhroniskās orālās toksicitātes pētījumu, kas ietverti pieteikuma iesniedzēja dokumentācijā, piecus gadus no šīs regulas spēkā stāšanās dienas Iestāde nedrīkstētu izmantot nākamā pieteikuma iesniedzēja labā. Tādējādi ar šo regulu atļauto jauno pārtikas produktu laist Savienības tirgū piecu gadu laikposmā drīkstētu tikai attiecīgais pieteikuma iesniedzējs.

                     (17)

                     Lai gan šā jaunā pārtikas produkta atļauja ir ierobežota un uz pieteikuma iesniedzēja dokumentācijā ietvertajiem pētījumiem ir atļauts atsaukties vienīgi pieteikuma iesniedzējam, tomēr citiem pieteikuma iesniedzējiem netiek liegts pieteikties uz atļauju laist tirgū to pašu jauno pārtikas produktu ar nosacījumu, ka pieteikuma pamatā ir likumīgi iegūta informācija, kas nav iekļauta pieteikuma iesniedzēja dokumentācijā un ir vajadzīga pamatotas atļaujas saņemšanai saskaņā ar šo regulu.

                     (18)

                     Ņemot vērā paredzēto izmantojumu uztura bagātinātājos visām pieaugušo lietotāju grupām un to, ka atļaujas pieteikums neattiecas uz grūtniecēm un ar krūti barojošām sievietēm, tādu uztura bagātinātāju marķējumā, kuri satur 1-metilnikotīnamīda hlorīdu, tas arī būtu attiecīgi jānorāda.

                     (19)

                     Eiropas Parlamenta un Padomes Direktīvā 2002/46/EK (12) ir izklāstītas uztura bagātinātājiem piemērojamās prasības. 1-metilnikotīnamīda hlorīda izmantošana būtu jāatļauj, neskarot minētās direktīvas normas.

                     (20)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               1.   1-metilnikotīnamīda hlorīdu, kura specifikācija sniegta šīs regulas pielikumā, iekļauj atļauto jauno pārtikas produktu Savienības sarakstā, kas izveidots ar Īstenošanas regulu (ES) 2017/2470.

               2.   Piecus gadus no šīs regulas spēkā stāšanās dienas tikai sākotnējam pieteikuma iesniedzējam:

                           uzņēmumam Pharmena S.A.,

                           kura adrese: ul. Wolczanska 178, 90 530 Lodz, Poland,

                     tiek atļauts laist Savienības tirgū 1. punktā minēto jauno pārtikas produktu, ja vien nākamais pieteikuma iesniedzējs nesaņem atļauju attiecībā uz jauno pārtikas produktu bez atsauces uz datiem, kas aizsargāti saskaņā ar šīs regulas 2. pantu, vai vienojoties ar Pharmena S.A.

               3.   Šā panta 1. punktā minētajā Savienības saraksta ierakstā iekļauj šīs regulas pielikumā noteiktos lietošanas nosacījumus un marķēšanas prasības.

               4.   Šajā pantā paredzētā atļauja neskar Direktīvas 2002/46/EK normas.

            2. pants
            Pieteikuma dokumentācijā ietvertos pētījumus, uz kuru pamata Iestāde ir novērtējusi 1. pantā minēto jauno pārtikas produktu un par kuriem pieteikuma iesniedzējs ir paziņojis īpašumtiesības un kuri bija jāiesniedz, lai datu aizsardzību varētu atļaut, bez Pharmena S.A. piekrišanas neizmanto nākamā pieteikuma iesniedzēja labā piecus gadus no šīs regulas spēkā stāšanās dienas.

            3. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.

            4. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 10. augustā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 327, 11.12.2015., 1. lpp.

            (2)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Eiropas Parlamenta un Padomes 1997. gada 27. janvāra Regula (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

            (4)  EFSA Journal 2017; 15(10): 5001.

            (5)  Nepublicēts uzņēmuma iekšējais ziņojums.

            (6)  Przybyła M., 2013, nepublicēts ziņojums.

            (7)  Proskin, H.M., 2008, nepublicēts ziņojums.

            (8)  Stepnik M., 2012, nepublicēts ziņojums.

            (9)  Cossette M., 2009, nepublicēts ziņojums.

            (10)  Ford J.A., 2014, nepublicēts ziņojums.

            (11)  Dessouki E., 2013, nepublicēts ziņojums.

            (12)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).

            PIELIKUMS
            Īstenošanas regulas (ES) 2017/2470 pielikumu groza šādi:

                        1)

                        pielikuma 1. tabulā (“Atļautie jaunie pārtikas produkti”) pievieno šādu pēdējo sleju:
                        “Datu aizsardzība”;

                        2)

                        pielikuma 1. tabulā (“Atļautie jaunie pārtikas produkti”) alfabētiskā secībā iekļauj šādu ierakstu:

                                    Atļautais jaunais pārtikas produkts

                                    Jaunā pārtikas produkta lietošanas nosacījumi

                                    Īpašas papildu marķēšanas prasības

                                    Citas prasības

                                    Datu aizsardzība

                                    “1-metilnikotīnamīda hlorīds

                                       Konkrēta pārtikas kategorija

                                       Maksimālais līmenis

                                    Jaunā pārtikas produkta nosaukums to saturošu pārtikas produktu marķējumā – “1-metilnikotīnamīda hlorīds”.
                                    1-metilnikotīnamīda hlorīdu saturošu uztura bagātinātāju marķējumā jābūt šādam paziņojumam:
                                    Šo uztura bagātinātāju ieteicams lietot tikai pieaugušajiem, izņemot grūtnieces un ar krūti barojošas sievietes.

                                    Atļauts no 2018. gada 2. septembra. Šī iekļaušana ir pamatota ar patentētiem zinātniskiem pierādījumiem un zinātniskiem datiem, kas aizsargāti saskaņā ar Regulas (ES) 2015/2283 26. pantu.
                                    Pieteikuma iesniedzējs: Pharmena S.A., Wolczanska 178, 90 530 Lodz, Poland. Datu aizsardzības laikposmā jauno pārtikas produktu – 1-metilnikotīnamīda hlorīdu – laist Savienības tirgū ir atļauts vienīgi uzņēmumam Pharmena S.A., ja vien nākamais pieteikuma iesniedzējs nesaņem atļauju attiecībā uz jauno pārtikas produktu bez atsauces uz patentētajiem zinātniskajiem pierādījumiem vai zinātniskajiem datiem, kas aizsargāti saskaņā ar Regulas (ES) 2015/2283 26. pantu, vai vienojoties ar Pharmena S.A.

                                    Datu aizsardzības termiņa beigu datums: 2023. gada 2. septembris.”;

                                    Uztura bagātinātāji, kas atbilst definīcijai Direktīvā 2002/46/EK un paredzēti pieaugušajiem, izņemot grūtnieces un ar krūti barojošas sievietes

                                    58 mg dienā

                        3)

                        pielikuma 2. tabulā (“Specifikācijas”) alfabētiskā secībā iekļauj šādu ierakstu:

                                    Atļautais jaunais pārtikas produkts

                                    Specifikācija

                                    “1-metilnikotīnamīda hlorīds

                                       Definīcija

                                    Ķīmiskais nosaukums: 3-karbamoil-1-metil-piridīnija hlorīds
                                    Ķīmiskā formula: C7H9N2OCl

                                       CAS Nr.: 1005-24-9
                                    Molekulmasa: 172,61 Da

                                       Apraksts

                                    1-metilnikotīnamīda hlorīds ir balta vai netīri balta kristāliska cietviela, ko ražo ķīmiskās sintēzes procesā.

                                       Parametri/sastāvs

                                    Izskats: balta līdz netīri balta kristāliska cietviela
                                    Tīrība: ≥ 98,5 %
                                    Trigonelīns: ≤ 0,05 %
                                    Nikotīnskābe: ≤ 0,10 %
                                    Nikotīnamīds: ≤ 0,10 %
                                    Lielākais nezināmais piemaisījums: ≤ 0,05 %
                                    Nezināmo piemaisījumu summa: ≤ 0,20 %
                                    Visu piemaisījumu summa: ≤ 0,50 %
                                    Šķīdība: šķīst ūdenī un metanolā. Praktiski nešķīst 2-propanolā un dihlormetānā
                                    Mitrums: ≤ 0,3 %
                                    Zudums pēc žāvēšanas: ≤ 1,0 %
                                    Kalcinēšanas atlikums: ≤ 0,1 %

                                       Šķīdinātāju atlikums un smagie metāli

                                    Metanols: ≤ 0,3 %
                                    Smagie metāli ≤ 0,002 %

                                       Mikrobioloģiskie kritēriji

                                    Kopējais aerobo mikroorganismu skaits: ≤ 100 KVV/g
                                    Pelējuma/rauga sēnītes: ≤ 10 KVV/g
                                    Enterobaktērijas: 1 g paraugā nekonstatē

                                       Pseudomonas aeruginosa: 1 g paraugā nekonstatē

                                       Staphylococcus aureus: 1 g paraugā nekonstatē
                                    KVV: kolonijas veidojošas vienības.”